Størst forventningspres hviler der på VEB's indonesiske doublespiller, Flandy Limpele. Han er i mixeddouble seedet til finalen sammen med Vita Marissa. I herresingle slipper Anup Sridhar for at møde den forsvarende mester. Chen Hong har meldt afbud, og i stedet skal VEB's inder i første runde prøve kræfter med waliseren Richard Vaughan. De ligner en tæt affære mellem nr. 28 og 29 på verdensranglisten. I damesingle skal VEB's Tracey Hallam, England, i første runde møde Li Li fra Singapore. De ligger henholdsvis nr. 17 og 21 på verdensranligsten. I herredouble repræsenterer englænderen Robert Blair VEB. Han kom ind i hovedturneringen sammen med David Lindley efter to sejre i gårsdagens kvalifikationsturnering. Endelig betyder en række afbud, at Christinna Pedersen er røget direkte ind i hovedturneringen i damedouble sammen med Mie Schjøtt. Parret møder i første runde Tingting Zhao og Yang Yu, Kina. Det bliver en ordentlig mundfuld. Kineserne ligger nr. seks på verdensranglisten.

Referat:
Vendsyssel Elite Badminton har hele fem spillere med i Super Serie-turneringen Denmark Open i Odense.